Det britiske oppositionsparti har nu valgt manden, der skal stå i spidsen for kampen tilbage mod magten.

I Storbritannien er Keir Starmer udpeget som ny leder for oppositionspartiet Labour efter Jeremy Corbyn. Det skriver BBC.

Keir Starmer har tidligere været offentlig anklager og har været åbenmundet modstander af brexit.

Keir Starmer slog Rebecca Long-Bailey - en af Jeremy Corbyns allierede - og Lisa Nandy i kampen om formandsposten.

Jeremy Corbyn valgte at trække sig, efter at Labour led et stort valgnederlag i december.

Keir Starmer bliver lykønsket med valget af sine partifæller.

- Tillykke til Keir Starmer, den nye leder af Labour-partiet, skriver partiet på sin officielle Twitter-profil, umiddelbart efter at resultatet af formandsvalget blev officielt.

.@Keir_Starmer has been elected as Leader of the Labour Party with 56% of the vote. For full results, head to our website 👉 https://t.co/MX60gY8CA1 #LabourLeadership pic.twitter.com/uc3r7NzdBb — The Labour Party (@UKLabour) April 4, 2020

En ære og et privilegium

Keir Starmer takker sine partifæller for valget.

- Det er en ære og et privilegium at blive valgt som Labours nye leder, siger han i en video lagt på Twitter.

It’s the honour and privilege of my life to be elected as Leader of the Labour Party.



I will lead this great party into a new era, with confidence and hope, so that when the time comes, we can serve our country again – in government. pic.twitter.com/F4X088FTYY — Keir Starmer (@Keir_Starmer) April 4, 2020

Han tilføjer, at valget finder sted på et kritisk tidspunkt - både i Storbritannien og resten af verden - på grund af udbruddet af coronavirus.

- Det minder os om, hvad der i virkeligheden betyder noget - vores familier, vores forhold, kærligheden til hinanden, vores helbred og forbindelsen til dem, som vi ikke kender, siger Keir Starmer.

Angela Rayner, der hidtil har fungeret som skyggeminister på uddannelsesområdet, er udpeget som næstformand i partiet.